32. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.8918/394 της 10/23 Αυγ. 1967 (ΦΕΚ Β΄524) Περί εξουσιοδοτήσεως του Προϊσταμένου της Τελωνειακής Περιφερείας Πειραιώς, όπως αποφαίνηται, περί της συνδρομής των νομίμων προϋποθέσεων, χορηγήσεως μερικής, κατά τας διατάξεις του άρθρ.19 παρ.2 του Ν.Δ. 4242/1962, απαλλαγής δασμών, ειδών εισαγομένων υπό ενίων κατηγοριών Νομικών Προσώπων. Έχοντες υπ’ όψιν: 1)Το άρθρ. 6 του Α.Ν. 881/1949 “περί Τελωνειακών και δασμολογικών τινών διατάξεων”.  2)Το άρθρ. 3 του Α.Ν. 4/1967 “περί αποκαταστάσεως ευρυθμίας εις την λειτουργίαν των Δημοσίων Υπηρεσιών κλπ.”. 3)Το άρθρ. 3 του Α.Ν. 65/67 “περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων του Α.Ν. 4/67 και 19/67”. 4)Την υπ’ αριθ. Δ. 6741/24.6.1967 κοινήν απόφασιν του Αντιπροέδρου της Κυβερνήσεως και του Υπουργού των Οικονομικών (ΦΕΚ 429/30.6.67 τεύχος Δεύτερον) “περί διατηρήσεως Συμβουλίων και Επιτροπών παρά τω Υπουργείω Οικονομικών, Γενικήν Δ/νσις Φορολογίας κλπ”. 5)Το άρθρ. 19 παρ. 2 του Ν.Δ. 4242/62 “περί τροποποιήσεως και συμπληρώσεως φορολογιακών και άλλων τινών διατάξεων” αποφασίζομεν: Άρθρ.1.-Εξουσιοδοτούμεν τον προϊστάμενον της Τελωνιακής Περιφερείας Πειραιώς όπως από της ισχύος της παρούσης, αποφαίνηται, περί της συνδρομής των νομίμων προϋποθέσεων, δια την χορήγησιν μερικής, συμφώνως πρός τας διατάξεις του άρθρ. 19 παρ. 2 του Ν.Δ. 4242/62, απαλλαγής δασμών και λοιπών φόρων, (εξαιρέσει του Φόρου Κύκλου Εργασιών και του Ειδικού Φόρου, η απαλλαγή εκ των οποίων κατηργήθη δια του άρθρ. 12 του Ν.Δ. 4486/65), αναλογούντων επί αγαθών εισαγομένων εκ του εξωτερικού υπό ενίων κατηγοριών νομικών προσώπων, ως αύται περιοριστικώς αναφέρονται εις την ως άνω μνημονευομένην διάταξιν του άρθρ. 19 παρ. 2 του Ν.Δ. 4242/62 και κατά το, δι’ εκάστην των κατηγοριών τούτων, αναφερόμενον ανώτατον ποσοστόν απαλλαγής. Άρθρ.2.-1.Επί πάσης συγκεκριμένης περιπτώσεως εισαγωγής αγαθών εκ του εξωτερικού υπό των πάσης φύσεως νομικών προσώπων, άτινα επιδιώκουν σκοπούς κοινωφελείς και ανήκουν εις τας εν ταις διατάξεσι του ως άνω άρθρ. 19 παρ. 2 του Ν.Δ. 4242/62, περιοριστικώς αναφερομένας κατηγορίας τούτων ήτοι α)εις τα αποκλειστικώς νοσηλευτικά ιδρύματα τα μη επιδιώκοντα κερδοσκοπικούς, σκοπούς, ως και εις τα υφιστάμενα ή συσταθησόμενα  θρησκευτικά καθιδρύματα, δι’ α το ποσοστόν της απαλλαγής ορίζεται εις 80%, β)εις τα Ορφανοτροφεία και λοιπά Φιλανθρωπικά, δι’ α το ποσοστόν της απαλλαγής ορίζεται εις 70%, γ)εις τα εκπαιδευτικά μη ιδιωτικής φύσεως και τα Θρησκευτικά και Εθνωφελή, δι’ α το ποσοστόν της απαλλαγής ορίζεται εις 60% και δ)εις τα αθλητικά, και μουσικά, τα μη επιδιώκοντα κερδοσκοπικούς σκοπούς, δι’ α το ποσοστόν της απαλλαγής ορίζεται εις 60%, δέον όπως τα νομικά ταύτα πρόσωπα υποβάλωσι προς την Τελωνειακήν Περιφέρειαν Πειραιώς (Δ/νσιν Τελωνείων Πειραιώς) αίτησιν συνοδευομένην υπό των κάτωθι στοιχείων: 1)Καταστατικόν ως και Διοικητικήν ή δικαστικήν πράξιν κυρώσεώς του. 2)Απολογισμόν του προηγουμένου οικονομικού έτους ή εν ελλείψει τούτου την οικονομικήν κατάστασιν του τελευταίου τριμήνου του τρέχοντος έτους. 3)Τιμολόγιον, εν μεταφράσει των εισαγομένων ειδών και 4)Να αναφέρωσι το Τελωνείον εισαγωγής των ειδών. 2.Ο Προϊστάμενος της ανωτέρω Τελωνειακής Περιφερείας, εν όψει των εν τη προηγουμένη παραγράφω στοιχείων, κρίνει περί της συνδρομής των ως άνω υπό του Νόμου τιθεμένων γενικών προϋποθέσεων, ως και των ειδικών τοιούτων καθ’ ας αφ’ ενός μεν τα εισαγόμενα αγαθά δέον να είναι απολύτως αναγκαία δια την εκπλήρωσιν του υπό του νομικού προσώπου επιδιωκομένου σκοπού, αφ’ ετέρου δε η οικονομική κατάστασις τούτου δεν καθιστά εφικτήν την καταβολήν των αναλογούντων δασμών και λοιπών φόρων. Εν περιπτώσει μη πληρώσεως των ειδικών τούτων προϋποθέσεων το ποσοστόν της απαλλαγής καθορίζεται, δι’ αποφάσεως του προϊσταμένου της ως είρηται Τελωνειακής Περιφερείας, κατώτερον του ανωτέρω, δι’ εκάστην κατηγορίαν νομικών προσώπων, οριζομένου μέχρι και της πλήρους απορρίψεως της σχετικής αιτήσεως. 3.Η υπό του ως άνω προϊσταμένου της Τελωνειακής Περιφερείας Πειραιώς, εκδιδομένη κατά περίπτωσιν απόφασις, εν η λεπτομερώς θα αναφέρονται τα εισαγόμενα αγαθά, υπέρ ων η απαλλαγή ως και το ποσοστόν ταύτης, θα κοινοποιήται εις την αρμοδίαν Τελωνειακήν Αρχήν (το Τελωνείον Εισαγωγής) δια την παρ’ αυτής εκτέλεσιν. 4.Η ισχύς των ως άνω αποφάσεων της Τελωνειακής Περιφερείας Πειραιώς έσται εξάμηνος, δύναται όμως να παραταθή υπό της εκδοσάσης την απόφασιν Αρχής, αφού προηγουμένως ήθελεν αύτη κρίνη, ότι εξακολουθούσιν υφιστάμεναι αι νόμιμοι προϋποθέσεις. (Αντί της σελ.484,17(α) Σελ.484,17(β) 363-153 Ατέλειες διάφορες 30.Ζ.ω.32 Άρθρ.3.-Η κατά τ’ ανωτέρω απαλλαγή θα παρέχεται πάντοτε υπό την προϋπόθεσιν της τηρήσεως των διατάξεων του Νόμ. 3215/55 “περί προτιμήσεως των προϊόντων της εγχωρίου βιομηχανίας και βιοτεχνίας, ως ετροποποιήθησαν μεταγενεστέρως. Δια τα είδη όμως άτινα αποστέλλονται δωρεάν εκ του εξωτερικού δεν απαιτείται η εφαρμογή των διατάξεων τούτων. Άρθρ.4.-Η κατά τ’ ανωτέρω απαλλαγή, ούσα προσωρινή οριστικοποιείται επί τη προσκομίσει εις την Τελωνειακήν Αρχήν εισαγωγής, των υπό της υπ’ αριθ.Δ.6220/55 αποφάσεως ημών, προβλεπομένων στοιχείων. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 